grb **R E P U B L I K A H R V A T S K A**

**KRAPINSKO-ZAGORSKA ŽUPANIJA**

**Upravni odjel za prostorno uređenje,**

**gradnju i zaštitu okoliša**

KLASA: UP/I-351-01/18-01/07

URBROJ: 2140/01-08/1-18-2

Krapina, 10. listopada 2018.

Krapinsko-zagorska županija, Upravni odjel za prostorno uređenje, gradnju i zaštitu okoliša na temelju članka 160. stavka 1. i članka 162. Zakona o zaštiti okoliša (“Narodne novine” broj 80/13, 153/13, 78/15 i 12/18) i članka 7. stavka 2. točke 1. Uredbe o informiranju i sudjelovanju javnosti i zainteresirane javnosti u pitanjima zaštite okoliša (“Narodne novine” broj 64/08) objavljuje

**I N F O R M A C I J U**

**o zahtjevu za ocjenu o potrebi procjene utjecaja na okoliš za zahvat izgradnje građevine za uzgoj peradi kapaciteta 36 300 komada brojlera i spremišta za poljoprivredne strojeve, na k.č. 30/8 k.o. Pešćeno u Općini Konjščina**

**Tijelo nadležno za provedbu postupka:** Upravni odjel za prostorno uređenje, gradnju i zaštitu okoliša Krapinsko-zagorske županije, Magistratska 1, Krapina.

**Pravni temelj za vođenje postupka ocjene o potrebi procjene utjecaja zahvata na okoliš** su odredbe članka 82. stavka 1. Zakona o zaštiti okoliša i odredbe članaka 24., 25., 26. i 27. Uredbe o procjeni utjecaja zahvata na okoliš (“Narodne novine” broj 61/14, 3/17, u daljnjem tekstu: Uredba). Naime, za zahvate navedene u točki 1.5 *Građevine za intenzivni uzgoj peradi kapaciteta 20 000 komada i više* Priloga III. Uredbe, ocjenu o potrebi procjene utjecaja zahvata na okoliš provodi nadležno tijelo u županiji. Osim navedenog, člankom 27. stavkom 1. Zakona o zaštiti prirode (“Narodne novine” broj 80/13, 15/18) utvrđeno je da se za zahvate za koje je određena provedba ocjene o potrebi procjene utjecaja na okoliš provodi prethodna ocjena prihvatljivosti za područje ekološke mreže u okviru postupka ocjene o potrebi procjene.

**Nositelj zahvata:** SOKSER, zajednički obrt za elektromehaniku i peradarstvo vl. Nikola Sokser i Ivica Sokser, Jarek Habekov 4, Hraščina Trgovišče

**Ovlaštenik:** KAINA d.o.o., Oporovečki omajek 2, Zagreb

**Lokacija zahvata**

Planirana građevina za uzgoj peradi i spremište za poljoprivredne strojeve nalazi se na k.č.br. 30/8 k.o. Peščeno koja će se formirati od k.č.br. 30/8, 30/9 i dio 30/3 sve k.o. Pešćeno na području Općine Konjščina u Krapinsko-zagorskoj županiji.

**Sažeti opis zahvata**

Novoformirana katastarska čestica na kojoj se planira zahvat biti će nepravilnog tlocrtnog oblika ukupne površine 24 300 m². U sklopu farme planira se izgradnja tovilišta s upravnim i upravljačkim dijelom, zatvorena prostorija – spremište poljoprivrednih strojeva i građevina za odlaganje gnoja – natrkriveni plato za pileći gnoj. Na ulazu u farmu će biti dezinfekcijske barijere za pješake i vozila, a na izlazu za vozila. Parkiralište za 7 vozila biti će smješteno unutar ograđenog dijela farme. Zgrada tovilišta biti će slobodno stojeća prizemnica prvokutnog oblika tlocrtnih dimenzija 104,52 x 22,51 m ukupne bruto površine 2 352,74 m² toplinski izolirana sa kontroliranom klimom i automatiziranim sustavima. Spremište poljoprivrednih strojeva će biti prizemnica tlocrtnih dimenzija 20,16 x 15,12 m, bruto površine 308,82 m². Građevina za odlaganje gnoja – natkriveni plato za pileći gnoj će biti kompletno natkriveno jednostrešnim krovom, a tlocrtne dimenzije će iznositi 7,0 x 20,00 m. Građevina farme pilića će se priključiti na instalacije električne energije, vodovoda i plina. Odvodnja čiste oborinske vode izvesti će se na okolni teren. Otpadne vode biti će usmjerene u tri sabirne jame, odvojeno za sanitarne otpadne vode, za tehnološke otpadne vode od pranja prostora za tov i iz dezbarijera. Cijeli prostor oko farme ogradit će se industrijskom ogradom visine 2,0 m. Prostor za tov pilića imat će ventilacioni sistem sa kontroliranim ulaskom i izlaskom zraka preko centralnog upravljačkog sistema. Grijanje će biti omogućeno preko plinskih ventilatorskih grijača. Planirani kapacitet farme iznosi 36 300 komada pilića u jednom turnusu. Planira se godišnje ukupno šest turnusa, te je godišnji kapacitet farme 217 800 komada pilića. Hrana će se čuvati u dva silosa (svaki volumena 32,6 m³), a distribucija hrane iz silosa će se odvijati preko spiralnog transportera koji puni koševe postavljene na svakoj proizvodnoj liniji. Regulacija protoka hrane odvija se putem senzora. Osnova sustava hranjenja je hranilica ovješena na liniju hranjenja. Linija za napajanje bit će sa nipple pojilicama. Stelja na podu biti će debljine 5-10 cm. Materijal za stelju je piljevina ili hoblovina od suhog drveta i sjeckana slama. Funkcija joj je upijanje vlage iz izmeta i izolator topline. Nakon isporuke pilića stelja se strojno iznosi, a objekt temeljito pere čistom vodom i dezinficira. Kruti stajski gnoj se nakon završenog turnusa privremeno skladišti na lokaciji zhvata u natkrivenom platou za odlaganje gnoja, a zatim koristi za gnojenje poljoprivrednih površina u vlasništvu nositelja zahvata i u zakupu. Životinjski otpad, odnsno uginule životinje, privremeno će se odlagati u hlađeni spremnik smješten na lokaciji zahvata te predavati ovlaštenom sakupljaču na zbrinjavanje.

Detalji o zahvatu nalaze se u Elaboratu zaštite okoliša koji je objavljen uz ovu Informaciju na internetskim stranicama Krapinsko-zagorske županija ([www.kzz.hr](http://www.kzz.hr)).

**Sažeti opis postupka**

Nositelj zahvata je uz zahtjev o provedbi postupka ocjene o potrebi procjene utjecaja na okoliš dostavio Elaborat zaštite okoliša kojeg je izradio ovlaštenik za poslove zaštite okoliša. Temeljem Elaborata traže se mišljenja tijela i/ili osoba određenih posebnim propisima i/ili JLP(R)S o tome da li je moguće očekivati značajan negativan utjecaj na područje njihove nadležnosti. Nakon razmotrenih mišljenja tijela i/ili osoba određenih posebnim propisima i/ili JLP(R)S i mišljenja javnosti i zainteresirane javnosti, Upravni odjel za prostorno uređenje, gradnju i zaštitu okoliša će donijeti rješenje, kojim će biti utvrđeno je li potrebno provoditi postupak procjene utjecaja na okoliš ili nije te rezultate Prethodne ocjene prihvatljivosti zahvata za ekološku mrežu.

**Nadležna tijela i pravne osobe s javnim ovlastima - sudionici u postupku:**

1. Hrvatska agencija za okoliš i prirodu, Zagreb, Radnička cesta 80/7,

2. Hrvatske vode, Zagreb, Ulica grada Vukovara 220,

3. Općina Konjščina, Konjščina, Ivice Gluhaka 13.

**Način očitovanja javnosti na informaciju**

Javnost i zainteresirana javnost mogu dostaviti mišljenje o zahtjevu za ocjenu o potrebi procjene utjecaja zahvata na okoliš u pisanom obliku na sljedeću adresu: Upravni odjel za prostorno uređenje, gradnju i zaštitu okoliša, Krapina, Magistratska 1, u roku od 30 dana od dana objave ove informacije, pozivom na gornju klasu.

**Način informiranja javnosti i zainteresirane javnosti o ishodu postupka:**

Upravni odjel za prostorno uređenje, gradnju i zaštitu okoliša objavit će na svojim internetskim stranicama ([www.kzz.hr](http://www.kzz.hr)) rješenje doneseno povodom predmetnog zahtjeva.

**PROČELNIK**

mr.sc. Stjepan Bručić, dipl.ing.